text: Så var kaffen klar
  27 maj 2012 kl. 14.41
  Ingen pinsemorgen uden pinsekaffe. 8-900 koldingensere mødtes tidligt Pinsedag til den traditonelle kaffe i Skovløberhuset.
  Allerede fra klokken fire om morgenen havde frivillige fra Lion's Club været i gang med at dække borde og brygge kaffe til de mange trofaste gæster, der år efter år markerer pinsen med kaffe og nybagte rundstykker ved det gamle traktørsted "Skovløberhuset" i Bramdrupdam.
  - For mange af vores gæster er det jo sådan, at det ikke er rigtig pinse, hvis de ikke har været hos os og drikke kaffe, så der er mange gengangere, fortæller en af arrangørerne, Evan Thorsager Jensen fra Lions Club i Bramdrupdam.
  